Franklin Island

Franklin Island er en øy i Antarktis, beliggende i Rosshavet om lag 150 km øst for Cape Hickey i Victoria Land og 110 km nord for Cape Bird på Rossøya. Øya er ca. 20 km lang og 10 km bred, og den om lag 243 meter høye toppen er dekket av en tynn iskappe.

Franklin Island ble oppdaget 2. januar 1841 av James Clark Ross som oppkalte den etter den bekjente polarutforskeren John Franklin, guvernør over Van Diemen's Land som hadde holdt mottakelse for ekspedisjonen i Hobart i 1840.

Øya er tilholdssted for en stor koloni adeliepingviner.

 Referanser 

Kategori:Øyer i Antarktis
Kategori:Ross Dependency
Kategori:Artikler i Antarktis-prosjektet